فتح پور،لیہ

فتح پور ضلع لیہ، پنجاب، پاکستان  کی تحصیل کروڑ کی ایک یونین کونسل اور آباد مقام ہے ۔  
فتح پور ضلع لیہ کا اہم تجارتی شہر ہے ۔ لیہ سے شمال مشرق کی جانب سے چوک اعظم سے 26 کلومیٹر کے فاصلے پر مشہورترین شاہراہ (ایم ایم روڈ )پر واقع ہے ۔سولہویں صدی عیسوی میں تھل کے علاقہ پر مقرر میرانی خاندان کے دور حکومت میں بلوچ قبیلے کے ایک سردار فتح خان نے اسے آباد کیا اور اس کے نام سے ہی شہر موسوم ہوا۔ پاکستان بننے سے قبل یہاں کافی تعداد میں ہندو آباد تھے ۔ یہاں ہندوؤں کا ایک مندر انگریز دور حکومت کے ابتدائی سالوں میں تعمیر کیا گیا ۔ (اس مندر کی جگہ اب ہائی سکول قائم ہے )۔ قیام پاکستان کے بعد یہ گاؤں ترقی کرتا ہوا اچھے خاصے شہر کی صورت اختیار کر گیا ہے ۔اس میں باضابطہ طور پر بازار رفتہ رفتہ تعمیر کیے گئے ۔ آج ضلع لیہ میں بازاروں ، مارکیٹوں اور دکانوں کی ترتیب کے لحاظ سے فتح پور کو ایک انفرادی اہمیت حاصل ہے۔

ضلع لیہ کی دیگر تحصیلیں 
 تحصیل چوبارہ
 تحصیل لیہ
 تحصیل چوک اعظم
 تحصیل فتح پور

مزید دیکھیے 
 لیہ
 ضلع لیہ

بیرونی روابط 
 ضلع لیہ کے بارے میں

حوالہ جات 

 
ضلع لیہ
ضلع لیہ کے آباد مقامات